Case ID: 1068496
Sentence 50: Hazırki işə apellyasiya qaydasında baxılarkən müəyyən olunmuşdu ki, sözügedən yaşayış binasında yerləşən mübahisəli 50 saylı mənzil MTK tərəfindən Ülviyyə Nəzərovaya təhvil verilmiş və məhz o, “xxxx” MMC-nin nəzdində “Mənzilim” Monitorinq Xidməti tərəfindən mənzilə dair müvafiq plastik kartla (həmin kart xx.xx.2014-cü il tarixdə verilmişdir) təmin edilmişdir
 Hazırki işdə cavabdeh MTK iddiaçının mübahisəli 50 saylı mənzilin ona verilməsinin əsası olaraq istinad etdiyi müqavilənin etibarsız olduğuna, əslində həmin müqavilə üzrə MTKnın hər hansı öhdəliyinin yaranmadığına, müqavilənin digər müqavilə ilə dəyişdirildiyinə və həmin müqavilənin də icra edilərək həmin binada yerləşən 55 saylı mənzilin iddiaçıya təhvil verildiyinə, iddiaçının tələb etdiyi mənzilə dair hər hansı məbləğin ödənilmədiyinə, bu müqavilə mövcud olmadığına görə onun dəyərinin ödənilməsinin mümkünsüz olduğuna, müqavilənin iddiaçı tərəfindən imzalanmadığına, müqaviləyə görə ödəniş edilməsinə əsaslandığı mədaxil qəbzinin 55 saylı mənzilə aid olduğuna, həmin mənzilə görə edilmiş ödənişin iki nüsxəsinin əslinin onda olmasından istifadə edildiyinə, 55 saylı mənzilə dair kart aldığı halda, 50 saylı mənzilə dair kart almamasına əsaslanmaqla qarşılıqlı iddia tələbini irəli sürmüş, tələblərinin qanuni əsası kimi Azərbaycan Respublikası Mülki Məcəllənin 377.1-ci, 337.2-ci və 337.3-cü maddələrinə istinad etmişdir.